钦定古今图书集成/明伦汇编/氏族典/第179卷 > 《廖用贤尚友录》 > 边师吴
## 钦定古今图书集成/明伦汇编/氏族典/第179卷 > 《廖用贤尚友录》 > 边师吴

按《杞县志》：“师吴，字南游。幼失怙，寄食屠贩家。年二十
始业儒。然读书目数行下，虽浩瀚千言，卓笔立就。学
使李化龙奇之，拔置第一。赋性不羁，放浪诗酒。值开
封郡王与胥吏构，欲疏于朝，慕其名，延致之。酒酣，以
状告。师吴拂衣叹曰：‘丈夫遇知己便当刎颈，岂一疏
足云耶’？”遂草疏。事泄，为当事所执，欲置之法。师吴在
狱，牢骚哀怨，作诗词数种。里巷诵之。后遇巡抚张，怜
其才而释之。